<html><head>
    <meta http-equiv="content-type" content="text/html; charset=UTF-8">
  </head>
  <body>

    <!-- Numele evenimentului -->
    <h2 id="title">Rețele de socializare descentralizate</h2>

    <!-- Coordonatele evenimentului -->
    <p>
      <span id="city">București</span>, 
      <span id="country">România</span> -- 
      <span id="date">2015-02-12</span>, 
      <span id="hours">19:00</span> -- 
      <span id="room">et. 1</span>,       
      <span id="host">ActiveWatch</span> 
      (<span id="hostshort">ActiveWatch</span>), 
      <span id="address">Calea Plevnei nr. 98, bl. 10C</span>
    </p>

    <!-- Două-trei paragrafe care descriu evenimentul -->
    <div id="content">
      <p>Cu câteva zile înainte de Ziua Îndrăgostiților, Fundația Ceata organizează un atelier gratuit pe tema „Rețele de socializare descentralizate”, în cadrul laboratorului <a href="http://thesponge.eu/" target="_blank">Sponge</a>.</p>
      <p>Majoritatea utilizatorilor de calculator folosesc rețele de socializare centralizate pe mașinile unei singure firme (din altă țară, îndeosebi SUA, unde activează NSA) și acest fapt nu prezintă doar riscuri teoretice de atac la viața privată a utilizatorilor, ci riscuri reale, demonstrate de multe rapoarte pe această temă.</p>
      <p>În acest atelier din cadrul proiectului Sponge, Fundația Ceata își propune să îi ajute pe participanți să facă primul pas pentru evadarea din rețelele Facebook, Twitter și WhatsApp folosind Diaspora*, Pump.io, GNU Social și Kontalk. Acestea din urmă sunt programe libere ce pot fi instalate pe mașinile oricui are posibilitatea și dorește, iar utilizatorii pot decide ei înșiși în care dintre aceste mașini au încredere, pentru că, datorită protocolului liber comun le este posibil să comunice într-o rețea federată chiar și cu restul utilizatorilor de pe alte mașini.</p>
      <p>Dacă intimitatea pe Internet este importantă pentru voi și doriți să participați la acest atelier, vă invităm să vă înscrieți completând <a href="https://formulare.ceata.org/rsd15" target="_blank">acest formular</a>!</p>
      <p>Pentru acest atelier este suficient să veniți cu un telefon inteligent sau cu un calculator portabil, pentru a testa socializarea în rețelele descentralizate.</p>
    </div>

    <!-- Datele despre coordonatorul evenimentului -->
    <p>
      Contact/coordonator: 
      <span id="contactname"></span>, 
      <span id="contactfunc"></span>, 
      <span id="contactmail"></span>
    </p>
  
</body></html>
